|  |
| --- |
| ***Mr. Bojangles***  Singel av The Nitty Gritty Dirt Bandfrå albumet *Uncle Charlie & His Dog Teddy* |
|  |
| B-side | «Uncle Charlie Interview #2/Spanish Fandango» (sidan erstatta med «Mr. Bojangles» w/o prologue) |
| **Utgjeve** | November 1970 |
| **Sjanger** | Country, folk |
| **Lengd** | 5:15 |
| **Selskap** | Liberty |
| Låtskrivar(ar) | Jerry Jeff Walker |
| **Produsent** | William McEuen |
|
| The Nitty Gritty Dirt Band-kronologi |
| «Buy Me for the Rain»(1967) | *Mr. Bojangles* | «House at Pooh Corner»(1971)
 
 |

«**Mr. Bojangles**» er ein song opphavleg skriven og innspelt av den amerikanske countryartisten Jerry Jeff Walker for albumet hans med same tittel frå 1968. Sidan den gong har songen vorte spelt inn av mange andre artistar, mellom andre countrybandet The Nitty Gritty Dirt Band. Dei gav ut sin versjon i 1970 på albumet *Uncle Charlie & His Dog Teddy* og på singel. Singelen nådde niandeplassen på *Billboard* Hot 100 i 1971. Konsertversjonar av songen finst på Walker-albumet *A Man Must Carry On* frå 1970 og *The Best of Jerry Jeff Walker* frå 1980.

NGDB-singelen byrjar med eit intervju med Uncle Charlie (med undertittelen «Prologue: Uncle Charlie and his Dog Teddy») som òg ligg føre songen på *Uncle Charlie*-albumet. Då «Mr. Bojangles» byrja å klatre på listene vart B-sida trykt på ny med same songen utan prologen.

Innhald
-------

Walker har sagt han vart inspirert til å skrive songen etter eit møte med ein gatemusikant i ein arrest i New Orleans og at songen ikkje omhandlar den kjende skodespelaren Bill «Bojangles» Robinson. Walker sa at medan han sat i arresten for drikking på offentleg stad, møtte han ein heimlaus kvit mann som kalla seg sjølv «Mr. Bojangles» for politiet for å skjule identiteten.

Innspelte versjonar
-------------------

Walker-songen har vorte spelt av mange kjende artistar, som Garth Brooks, Kristofer Åström, Chet Atkins, Hugues Aufray (fransk versjon i 1984), Harry Belafonte, Bermuda Triangle Band, David Bromberg, Dennis Brown, The Byrds, JJ Cale, David Campbell, Bobby Cole, Edwyn Collins, Jim Croce, Jamie Cullum, King Curtis, Sammy Davis Jr. John Denver, Neil Diamond, Cornell Dupree, Bob Dylan, Arlo Guthrie, Tom T. Hall, John Holt, Whitney Houston, Queen Ifrica, Billy Joel, Dave Jarvis, Nina Simone, Elton John, Frankie Laine, Lulu, Rod McKuen, Don McLean, MC Neat, Harry Nilsson, Esther Phillips, Ray Quinn, Mike Schank, William Shatner, Frank Sinatra, Todd Snider, Cat Stevens, Jim Stafford, Radka Toneff, Jamie Walker, Robbie Williams, Buck Fisher, Bebe Neuwirth, Dolly Parton og Helge Schneider.

Komponisten Philip Glass refererer til «Mr. Bojangles» i den minimalistiske operaen *Einstein on the Beach*. 

Jim Carrey syng songen som ein del av dei tidlege stand up-showa sine og i den første filmen hans, *Copper Mountain*.

Sammy Davis, Jr song songen på fjernsyn, og det same gjorde William Shatner.

Lister
------

### Jerry Jeff Walker

| Liste (1970) | Plassering |
| --- | --- |
| U.S. *Billboard* Hot 100 | 77 |

### The Nitty Gritty Dirt Band

| Liste (1971) | Plassering |
| --- | --- |
| Canada (RPM) | 2 |
| Nederland (Nederlandsk Topp 40) | 28 |
| U.S. *Billboard* Hot 100 | 9 |

Kjelder
-------

* *Denne artikkelen bygger på «Mr. Bojangles» frå Wikipedia på engelsk, den 25. august 2013.*
	+ *Wikipedia på engelsk oppgav desse kjeldene:*

1. ↑  "Nederlandse Top 40 – Nitty Gritty Dirt Band search results" (på nederlandsk) Nederlandsk Topp 40. Stichting Nederlandse Top 40.